# data[].attributes.body
-god søvn og ikke sove for sent
-remsøvn

# data[].attributes.attachment_link.description
Rapporten sætter fokus på den helbredsmæssige betydning af søvnproblemer hos voksne og gennemgår den videnskabelige dokumentation for, hvad man selv kan gøre for at få en bedre søvn. Rapporten kortlægger betydningen af arbejdsmiljø, skiftearbejde, stress, livsstil (kost, rygning, fysisk aktivitet), og det ydre fysiske miljø (lys, temperatur, støj, skærmbrug) for søvnen.

# data[].attributes.body
-er usundt fordi mine forældre har fortalt mig det
-der er meget fedt i kød
-sundt fordi der er proteiner i, men ikke for meget vi skal spise varieret
-kan skade naturen, fordi vi har brug for dyrene

# data[].attributes.attachment_link.readable_text
Kød udgør en betydelig del af den mad vi spiser og indeholder både en del proteiner, og vigtige vitaminer og mineraler, som kroppen har brug for. Kød kan sagtens indgå i en sund og varieret kost, men det er ikke ligegyldigt hvor meget kød, du sætter tænderne i og hvilke typer du vælger.

Der er mange måder du kan få protein på og at spise kød er bare en af dem. Kød indeholder mange proteiner. Lidt over en fjerdedel af det protein, danskerne spiser, kommer fra kød og kødprodukter.

Kød indeholder også vigtige vitaminer og mineraler. Kød kan være en væsentlig kilde til B-vitaminer, bl.a. vitaminerne B6 og B12. Derudover er indmad en god kilde til vigtige næringsstoffer, fx er lever en god kilde til A-vitamin.

Desuden indeholder kød bl.a. også mineralerne jern, zink og selen. Adskillige kvinder i den fødedygtige alder får ikke jern nok, men også mange unge drenge og piger ligger i den lave ende, i forhold til hvor meget jern de får. Kød kan være en god og vigtig kilde til jern, da jern fra kød optages bedre i kroppen end jern fra vegetabilske fødevarer. Kød øger desuden optagelsen af jern fra andre fødevarer.

Når man taler om kød som fødevare, menes typisk kød bestående af muskelmasse, bindevæv og fedtvæv fra dyr. I nogle sammenhænge betegner man også indmad som fx lever og hjerter som kød. I daglig tale bruges betegnelsen kød om udskæringer af okse, kalv, gris, lam og fjerkræ. Kød består hovedsageligt af vand og mellem 12-24 % protein alt afhængig af udskæring. Der kan være store variationer i indholdet af fedt i kød. En stor andel af fedtet fra dyr er mættet fedt. Derudover indeholder kød også en række vitaminer og mineraler.

Kød kan sagtens indgå i en sund og varieret kost, da det bidrager med flere gode vitaminer og mineraler. Nogle udskæringer af kød kan dog også indeholde en del fedt og mættet fedt. Generelt anbefales danskerne at spise mindre mættet fedt. Derfor er det en god idé at vælge kød af de magre typer og skære fedtkanten fra og lade være med at spise den. Derved får kroppen stadig de gode næringsstoffer fra kødet, men ikke så meget mættet fedt.

Spiser du kød fra de firbenede dyr (okse, kalv, lam og gris), anbefales det at du højst spiser 500 gram tilberedt kød om ugen. Det svarer til 2-3 middage og lidt kødpålæg. De øvrige dage kan der vælges fisk, fjerkræ, æg, bønner eller grøntsager. Derved får du dækket behovet for de næringsstoffer, kødet indeholder.

Grunden til disse anbefalinger er at rapporter fra World Cancer Research Fund viser videnskabeligt belæg for, at der er en sammenhæng mellem et højt indtag af de røde kødtyper (dvs. kød fra firbenede dyr) og udviklingen af visse kræfttyper. Denne sammenhæng er tydeligere ved forarbejdet kød som kødpålæg og bacon.

Indholdet af protein varierer i forskellige kødstykker.

En grisekotelet har 17,4 gram protein, hakket kød 10-15% fedt indeholder 19,4 gram protein, mens kyllingebryst med skind indeholder 21,5 gram protein.

Kød pålæg svinger fra fx leverpostej med 11 gram protein til roastbeef som indeholder 21,7 gram protein.
Kilde: DTU Frida fooddata.dk, april 2019
Indholdet af fedt i kød og kødprodukter varierer meget alt efter type og udskæring. Mørbrad fra gris indeholder 3,3 gram fedt pr. 100 gram, kyllingebryst med skind har 6,9 gram fedt, en okseculotte har 14,9 gram fedt, mens flæskestegen (nakkekam) har 21,7 gram fedt pr. 100 gram. Indholdet af mættet fedt i kød varierer, fx er ca. 45 % af fedtet i oksekød mættet, mens kun ca. 33% af fedt i kyllingekød er mættet.

Der er stor forskel på, hvor meget fedt der er i kødpålæg. Helt magert er roastbeef og kogt skinke, som har ligger på 3,5 og 3,9 gram fedt pr. 100 gram, mens leverpostej har 18,7 og rullepølse har 19,5 gram fedt.

Hvis du gerne vil spise mindre fedt og mindre mættet fedt, når du spiser kød, er der flere ting du kan gøre.

Du kan vælge varianter med mindre fedt. Fx indeholder lårkødet på en kylling lidt mere fedt end brystkødet, så du kan med fordel vælge brystkødet.

Nogle udskæring af kød har også en fedtkant. Du kan vælge at skære denne fra efter det er stegt og derved spise mindre fedt.

Fedtindholdet i fjerkræ med skind vil afhænge af, hvor fede dyrene er, samt hvor meget der smelter fra under stegningen. Ænder er typisk federe end kyllinger, som igen er lidt federe end kalkuner. Meget af fedtet på fjerkræ sidder i skindet.

Du kan også vælge at spise en mindre mængde kød, for derved at spise mindre fedt.

Kilde: DTU Frida fooddata.dk, april 2019
Det er ikke vanskeligt at få dækket sit behov for næringsstoffer, selvom du ikke spiser kød. Omkring 2-3 % af danskerne spiser aldrig kød. Vælger du ikke at spise kød, er det dog vigtigt, at være opmærksom på hvad kødet erstattes med, og at være opmærksom på at få nok af de næringsstoffer som ellers findes i kød. Spiser du en overvejende vegetarisk kost, hvori der indgår æg, mejeriprodukter og fisk og skaldyr, kan det ligefrem være sundere end en traditionel kost, som indeholder kød, fordi indholdet er grøntsager ofte er højere end traditionel kost.

Spiser du derimod slet ikke animalske produkter (dvs. hverken æg, mejeriprodukter, fisk og skaldyr), er det nødvendigt at tage kosttilskud. Det kan også være relevant, at tage kosttilskud, hvis du som vegetar kun spiser sparsomt med æg og mælkeprodukter.

Du kan læse mere om, hvordan du sammensætter en sund kost og hvilke kosttilskud, det anbefales at tage, hvis du kun spiser sparsomt med animalske produkter eller helt undgår dem.
Læs om vegetarisk og vegansk kost
I den vestlige verden står vores forbrug af fødevarer for cirka en fjerdedel af den samlede klimabelastning per person.

Af alle fødevarer er det kød, der har den største påvirkning på vores klima. Fjerkræ har den mindste påvirkning på miljøet, efterfulgt af svinekød. Oksekød og lammekød har den største påvirkning.

Produktion af fødevarer medfører udledning af drivhusgasser. Det kalder man fødevarernes klimaaftryk. Kød og kødprodukter er de fødevarer, som giver det største klimaftryk pr. kg. fødevare efterfulgt af smør og ost. Vegetabilske fødevarer, herunder frilandsgrøntsager, mel, gryn og brød, giver det laveste klimaaftryk.
Kilde: Landbrugsstyrelsen
Læs mere om Fødevarernes klimaaftryk

Er kød sundt?

Kød er rig på protein og indeholder flere vitaminer og mineraler som kroppen har brug for. Kød kan derfor indgå i en sund og varieret kost. De officielle Kostråd, anbefaler, at du højst spiser 500 gram tilberedt kød fra de firbenede dyr om ugen. Det også muligt at spise en sund og varieret kost der ikke indeholder kød og stadig spise efter De officielle Kostråd.

Hvad består kød af?

Kød er opbygget af muskelmasse, bindevæv og fedtvæv fra dyr. Det kan også være indmad, dvs. spiselige indvolde. I daglig tale bruges betegnelsen kød om udskæringer af okse, kalv, gris, lam og fjerkræ. Kød består hovedsageligt af vand og mellem 12-24 % protein alt afhængig af udskæring. Der kan være store variationer i indholdet af fedt i kød, det er primært mættet fedt. Derudover indeholder kød også en række vitaminer og mineraler.

Hvilke vitaminer og mineraler er der i kød?

Kød indeholder bl.a. vitaminerne B6, B12 og mineralerne zink, selen og jern. Når du spiser du kød, får du en væsentlig del af disse vitaminer.
Hvor meget protein er der i kød?
Indholdet af protein varierer meget i forskellige kødstykker og udskæringer. Der er mellem mellem 12-24 % protein alt afhængig af udskæring.
Se en oversigt over indholdet af protein i forskelige udskæringer og kødpålæg.
Hvor meget kød skal man spise om dagen?

Der findes ikke en minimumsanbefaling for, hvor meget kød man skal spise om dagen. I De officielle Kostråd anbefales det, at man højst spiser 500 gram tilberedt rødt kød - det vil sige kød fra de firbenede dyr, og kødprodukter - om ugen. Det svarer til to til tre middage om ugen og lidt kødpålæg. Du kan også sagtens spise efter De officielle Kostråd, selvom du ikke spiser kød.

Hvad er magert kød?

Vi anbefaler at du vælger kød og kødpålæg, der indeholder maks. 10 % fedt.

Hvad er forarbejdet kød?

Forarbejdet kød defineres som kød og kødprodukter som er saltet, røget eller behandlet på anden måde, for at forlænge holdbarheden. Skiveskåret kødpålæg, pølser og bacon er eksempler på forarbejdet kød. Kød og kødprodukter, som kun er temperaturbehandlet ved frysning eller kogning/stegning, betragtes ikke som forarbejdet kød i denne sammenhæng.

Hvad er rødt kød?

Rødt kød er kød fra de firbenede dyr, som fx kvæg, gris, ged eller får. Derudover taler man om hvidt kød, som er fra fjerkræ, det vil sige fra kylling, høns og kalkun. "Røde" henholdsvis "hvide" kødtyper er en betegnelse for, om der er flest røde eller hvide fibre i den pågældende dyrearts muskelvæv.

Er kød kræftfremkaldende?

World Cancer Research Fund har fundet en stærk sammenhæng mellem et højt indtag af de røde kødtyper (dvs. kød fra firbenede dyr) og udviklingen af visse kræfttyper. Denne sammenhæng er tydeligere ved forarbejdet kød som kødpålæg og bacon. WCRF konkluderer - på baggrund af en sammenstilling af mange videnskabelige rapporter - at man bør holde sig fra at spise forarbejdet kød. I Danmark er vi ikke så kategoriske. WCRF anbefaler samtidig at mindske sit indtag af de røde kødtyper til max 500 gram. Der er ikke fundet sammenhæng mellem kræft og fjerkrækød, æg og fisk.
Kilde: Kilde: Teknologisk Institut og rapporten fra World Cancer Research Fund Læs mere om kød er kræftfremkaldende.
Hvor længe kan kød holde sig i fryseren?

Der kan være væsentlig forskel på, hvor længe kød kan holde sig i fryseren. Som tommelfingerregel kan denne oversigt bruges:

Fjerkræ 3-9 måneder

Grisekød 6 måneder

Oksekød 1 år

Lammekød 1,5 år

Magert vildt 1,5 år

Hvis du fryser kød ned, skal du altid tage kødet op af emballagen fra supermarkedet og pakke det om. Dette skyldes at den emballage kødet ligger i når du køber det, ikke altid er egnet til frysning. Pak kødet om i plastikposer beregnet til madvarer, og sørg for at presse luften ud, så holder kødet sig bedre.

Hvad sker der, hvis man spiser for gammelt kød?

Mad er først for gammelt, hvis det er fordærvet. Du bør ikke spise fordærvet kød, da det kan indeholde patogene, det vil sige sygdomsfremkaldende bakterier, som du kan risikere at blive syg af. For at undgå at kød bliver fordærvet, bør du opbevare kød ved højst 5 grader og sørge for at det kun opbevares ved mere end 5 grader i så kort tid som muligt, som fx når du transporterer det fra supermarkedet og hjem. Kød der er overskredet sidste anvendelsesdato kan i nogle tilfælde stadig spises. Tilbered det altid til 75 grader, dvs. steg eller kog det, og kassér kødet, hvis det lugter.

Hvad er økologisk kød?

Økologisk kød stammer fra dyr, som er opdrættet og slagtet efter de økologiske principper. Dette indebærer blandt andet at dyrene kun må fodres med økologisk foder og fx ikke må fodres med gensplejset korn. Økologisk kød er ikke beviseligt sundere end konventionelt kød.
Læs mere om økologisk kød

# data[].attributes.attachment_link.title
Kød indeholder bl.a. protein, men hvad er der mere i kød? Læs om mad med kød er sundt.

# data[].attributes.attachment_link.description
Kød udgør en betydelig del af den mad vi spiser og indeholder både en del proteiner, og vigtige vitaminer og mineraler, som kroppen har brug for. Kød kan sagtens indgå i en sund og varieret kost, men det er ikke ligegyldigt hvor meget kød, du sætter tænderne i og hvilke typer du vælger.